Airbnb se top-10 wittebroodbestemmings | SARIE BRUID
Tussen keuses van blomme, tafelplasings en die gastelys vir jou troue deur kan jou wittebroodbeplanning baie vinnig in ’n kopseer ontaard as jy nie weet waarheen jy wil gaan nie!
Die wêreldwye aanlyn verhuringsagentskap Airbnb het ’n gemeenskap van 1,5 miljoen gashere in 34 000 stede en 191 lande, wat die keuse vir ’n wittebrood byna onmoontlik maak. Maar nou het Airbnb onlangs ’n lys van hul top-10 stede vrygestel en dié lys kan vir seker jou besluit makliker maak!
Hier is Airbnb se top-10 wittebroodbestemmings:
10. Los Angeles, Kalifornië
Die strand en ’n sonsondergang maak enige oomblik romanties, en in Kalifornië kan jy sommer baie daarvan beleef. Met al Hollywood se celebs is daar ook altyd die opwinding dat jy ’n bekende kan raakloop, of jy kan Universal Studios besoek om te sien waar van jou gunsteling-rolprente gemaak word.
9. Venesië, Italië
Hoekom sal jy stap of bestuur wanneer jy in ’n gondel deur dié roemryke Italiaanse waterstad kan vaar? Kyk die mooi troue van die Suid-Afrikaanse paartjie in Venesië. Klik HIER om die res van die troue te sien.
8. New York-stad, New York
Die Rockefeller Center is die perfekte bestemming as jy in die “Groot Appel” na romanse soek. Van Broadway tot Central Park - dié stad het baie om jou besig te hou.
7. San Francisco, Kalifornië
Ry die tremwa, die Trolley to the Castro of, as jy meer aktief wil wees, klim die trappe tot bo-op Telegraph Hill met jou man en geniet die asemrowende uitsig oor die Golden Gate-brug.
6. Londen, Engeland
Huur ’n private uitkyk-hokkie op die London Eye en sien Londen soos nog nooit voorheen nie. As hoogtes jou afskrik, kan jy gaan stap waar die romantiese rolprent Notting Hill geskiet is en die kleurryke huise daar bekyk.
Verdiep jouself in Florentynse kuns soos Michelangelo se Dawid-standbeeld by die Accademia-galery of Botticelli se skildery Die geboorte van Venus in die Uffizi-galery. Vir ekstra romanse, wandel deur die Boboli-tuine of langs die Arno-rivier.
Sweef deur die lug oor Katalonië in ’n lugballon of, as jy hoogtevrees het, klim op ’n fiets en ry deur die strate van dié Spaanse stad.
Bali gee ’n natuurlike romanse aan alles wat jy daar doen. ’n Ete op die strand tydens sonsondergang is altyd ’n goeie idee.
FOTO Travel Ninja Diaries
Die hele stad is soos ’n groot museum, en die beste is om deur die strate te wandel en die gevoel van ou Rome te kry. Jy hou nie van stap nie? Reis per boot vanaf Ponte Duca d’Aosta tot by die eiland Isola Tiberina om Rome uit ’n ander hoek te verken.
1. Parys, Frankryk
Nommer een op die lys is geen verrassing nie! Daar is immers ’n rede hoekom Parys as die “stad van liefde” bekend staan. Neem die uitsig in van heel bo-op die Eiffeltoring of gaan sê “Je t’aime” in Montmartre.
Vorige artikel Nadia Beukes se eerste “troufoto’s”!